Blaze7451/Wiki-th-20250601 huggingface dataset:
ลู้ก ไบรอัน

โทมัส ลูเธอร์ "ลู้ก" ไบรอัน (Thomas Luther "Luke" Bryan; เกิด 17 กรกฎาคม ค.ศ. 1976) เป็นนักร้องแนวคันทรีชาวอเมริกัน ไบรอันเริ่มทำงานอาชีพดนตรีในกลางคริสต์ทศวรรษ 2000 โดยเขียนเพลงให้เทรวิส ทริตต์ และบิลลี เคอร์ริงตัน หลังจากเซ็นสัญญากับแคปิตอลเรเคิดส์ในแนชวิลล์ รัฐเทนเนสซี ในปีค.ศ. 2007 พร้อมกับลูกพี่ลูกน้องชื่อ แชด คริสโตเฟอร์ บอยด์ เขาได้ออกอัลบั้ม ไอล์สเตย์มี ที่มีเพลงอย่าง "ออลมายเฟรนส์เซย์" "วีโรดอินทรักส์" และ "คันทรีแมน" อัลบั้มต่อมาคือ ดูอินมายทิง มีเพลง "ดูไอ" ซึ่งไบรอันเขียนเพลงร่วมกับชาลส์ เคลลี และเดฟ เฮย์วูด จากวงเลดีแอนเทเบลลัม และมีซิงเกิลอันดับหนึ่งอย่าง "เรนอิสอะกูดทิง" และ "ซัมวันเอลส์คอลลิงยูเบบี"
อัลบั้มที่สาม เทลเกตส์แอนด์แทนไลนส์ ออกในปี ค.ศ. 2011 มีเพลง "คันทรีเกิร์ล (เชกอิตฟอร์มี)"และเพลงอันดับหนึ่งอย่าง "ไอโดนต์วอนต์ดิสไนต์ทูเอนด์" "ดรังก์ออนยู" และ "คิสทูมอร์โรว์กูดบาย" อัลบั้มชุดที่สี่ แครชมายปาร์ตี ออกในเดือนสิงหาคม ค.ศ. 2013 มีเพลงอันดับหนึ่งอย่าง "แครชมายปาร์ตี" และ "แดตส์มายคายด์ออฟไนต์" "ดริงก์อะเบียร์" "เพลย์อิตอะเกน" "โรลเลอร์โคสเตอร์" และ "ไอซียู" อัลบั้มที่ห้า คิลเดอะไลตส์ ออกจำหน่ายเดือนสิงหาคม ค.ศ. 2015 และซิงเกิลแรก "คิกเดอะดัสต์อัป" กลายเป็นเพลงอันดับหนึ่งเพลงที่สิบสาม ตามมาด้วยเพลงอันดับหนึ่งเพลงที่สิบสี่ "สตริปอิตดาวน์" ไบรอันมีส่วนร่วมเขียนซิงเกิลของตนเอง ยกเว้นเพลง "ดรังก์ออนยู" "แครชมายปาร์ตี" "แดตส์มายคายด์ออฟไนต์" "ดริงก์อะเบียร์" "โรลเลอร์โคสเตอร์" และ "คิกเดอะดัสต์อัป" และร่วมผลิตอัลบั้มเพลงทั้งสี่อัลบั้มและอัลบั้มรวมเพลงอีก 1 อัลบั้มร่วมกับเจฟฟ์ สตีเวนส์ ไบรอันได้รับรางวัลอะคาเดมีออฟคันทรีมิวสิกอะวอดส์ สาขาผู้ให้ความบันเทิงแห่งปี ด้วย นับถึงปัจจุบัน ไบรอันขายอัลบั้มได้มากกว่า 7 ล้านอัลบั้ม และซิงเกิล 27 ล้านซิงเกิลทั่วโลก

**ชีวิตช่วงแรก**
ไบรอันเกิดในชนบทเมืองลีสเบิร์ก รัฐจอร์เจีย เป็นบุตรของเลอแคลร์ (นามสกุลเดิม วัตคินส์) และทอมมี ไบรอัน ชาวไร่ถั่วลิสง ไม่นานนักก่อนลู้กตัดสินใจย้ายไปอยู่ที่แนชวิลล์ ขณะอายุ 19 ปี เกิดเหตุโศกนาฏกรรมกับครอบครัวของเขา "พี่ชายของผม คริส ประสบอุบัติเหตุทางรถยนต์เสียชีวิต ผมรับไม่ได้ ไม่อยากพูดถึงเรื่องนี้ คุณคงไม่อาจผ่านมันไปได้จริง ๆ" แม่ของเขา เลอแคลร์เคยกล่าวว่า "เรารู้ว่า ณ เวลาหนึ่ง ลู้กจะย้ายไปที่แนชวิลล์ แต่คุณทิ้งครอบครัวของคุณไม่ได้ ฉันไม่อยากคิดถึงเรื่องที่ว่าเขาไม่อยู่แล้ว" 
ลู้กเข้าเรียนวิทยาลัยที่มหาวิทยาลัยจอร์เจียเซาเทิร์นแทน ในสเตตส์โบโร รัฐจอร์เจีย ซึ่งเขาเข้าสมาคมซิกมาชี และจบการศึกษาระดับปริญญาตรีในปี ค.ศ. 1999 สาขาบริหารธุรกิจ หนึ่งในรุ่นน้องของไบรอันคือโคล สวินเดลล์ จอร์เจียเซาเทิร์นรุ่น 2005 ผู้ได้รับรางวัลศิลปินหน้าใหม่ในรายการอะคาเดมีออฟคันทรีมิวสิก ปี ค.ศ. 2015 
หลายปีต่อมา ไบรอันย้ายมาที่แนชวิลล์ หลังจากพ่อของเขาบอกให้เขาเก็บของขึ้นรถกระบะเพื่อทำงานดนตรี เขาประสบความสำเร็จฐานะนักแต่งเพลง แต่ไม่นานหลังจากนั้นเขาได้เซ็นสัญญาเป็นนักร้อง เพลงที่ได้รับความนิยมเพลงแรกของเขาคือ "ออลมายเฟรนส์เซย์"
เมื่อลู้กได้รับเชิญให้มาแสดงที่รายการแกรนด์โอลโอปรีย์ พี่สาวของเขา เคลลี เตรียมผู้ชม 129 คนให้มาชมการเปิดตัวในรายการโอปรีย์ สองสามวันหลังจากเขาแสดง พี่สาวของเขาเสียชีวิตอย่างไม่คาดฝัน และไม่ทราบสาเหตุ ไบรอันกล่าวว่า สาเหตุการตายไม่เคยถูกเปิดเผย "พี่ร่วมท้องของผมจากโลกนี้ไปหมดแล้ว จากไปสองคนอย่างไวมาก จากไปในแบบที่แตกต่าง บ้า และเศร้าที่ว่าเราจะไม่มีทางได้รู้และไม่มีทางได้เข้าใจ"

**อ้างอิง**
2519
หมวดหมู่:นักร้องแนวคันทรีชาวอเมริกัน
หมวดหมู่:ศิลปินสังกัดแคปิตอลเรเคิดส์
ธีรศักดิ์ นาคประสงค์

ธีรศักดิ์ นาคประสงค์ (ชื่อเล่น:อุ๊) เกิดวันที่ 6 พฤศจิกายน พ.ศ. 2528 เป็นนักวอลเลย์บอลชายชาวไทย ปัจจุบันเล่นให้กับสโมสรวอลเลย์บอลไดมอนด์ ฟู้ด สระบุรี ในตำแหน่งตัวบล็อกกลาง

**ชีวิตส่วนตัว**
เมื่อวันที่ 26 สิงหาคม พ.ศ. 2555 ธีรศักดิ์สมรสกับ พรรณวรินทร์ วิริยะพันธุ์ นอกจากนี้ ได้วางแผนไว้ว่าอยากมีลูก 2 คน

**เกียรติประวัติและผลงาน**

**ระดับทีมชาติ**
 ซีเกมส์- 2011 — เหรียญทอง เหรียญทอง- 2013 — เหรียญทอง เหรียญทอง

**ระดับสโมสร**
 ชิงแชมป์สโมสรเอเชีย- 2012 — อันดับที่ 5 สโมสรวอลเลย์บอลชลบุรี วีซี
สโมสรภายในประเทศ- 2011-12 ไฟล์:Med 1.png ชนะเลิศ – ชลบุรี-อี.เทค-แอร์ฟอร์ซ- 2015-16 16px ไทยแลนด์ลีก, ร่วมกับวิง 46 พิษณุโลก- 2016 ไฟล์:Med 3.png ไทยเดนมาร์คซูเปอร์ลีก, ร่วมกับวิง 46 พิษณุโลก- 2017 ไฟล์:Med 3.png ไทยเดนมาร์คซูเปอร์ลีก, ร่วมกับไดมอนส์ ฟู้ด - มทร.ล้านนา พิษณุโลก- 2017-18 ไฟล์:Med 3.png ไทยเดนมาร์คซูเปอร์ลีก, ร่วมกับไดมอนส์ ฟู้ด - มทร.ล้านนา พิษณุโลก- 2018-19 16px ไทยแลนด์ลีก, ร่วมกับไดมอนด์ ฟู้ด สระบุรี- 2019 ไฟล์:Med 3.png ไทยเดนมาร์คซูเปอร์ลีก, ร่วมกับไดมอนด์ ฟู้ด สระบุรี

**อ้างอิง**

**แหล่งข้อมูลอื่น**
 teerasak.nakprasong
หมวดหมู่:นักวอลเลย์บอลชายชาวไทย‎
หมวดหมู่:นักกีฬาจากจังหวัดพิษณุโลก
หมวดหมู่:บุคคลจากมหาวิทยาลัยราชภัฏพระนคร
หมวดหมู่:ตัวบล็อกกลางวอลเลย์บอล
โรงพยาบาลแจ้ห่ม

โรงพยาบาลแจ้ห่ม ตั้งอยู่บนทางหลวงแผ่นดินหมายเลข 1035 ตำบลวิเชตนคร อำเภอแจ้ห่ม จังหวัดลำปาง เป็นโรงพยาบาลชุมชนขนาด 30 เตียง มีบุคลากรทั้งหมด 166 คน ประกอบไปด้วย แพทย์ 6 คน ทันตแพทย์ 3 คน เภสัชกร 3 คน พยาบาลวิชาชีพ 67 คน
เปิดให้บริการต่าง ๆ ดังต่อไปนี้- บริการตรวจรักษาโรคทั่วไป- บริการแผนกผู้ป่วยนอกทั่วไป (OPD)- บริการแผนกผู้ป่วยใน (IPD)- บริการแผนกผู้ป่วยอุบัติเหตุฉุกเฉิน (ER)- บริการการแพทย์ฉุกเฉิน (EMS)- บริการแผนกห้องคลอด- บริการแผนกห้องผ่าตัด- บริการคลินิกเบาหวาน- บริการคลินิกความดันโลหิตสูง- บริการทันตกรรม

**อ้างอิง**
  ข้อมูลทั่วไปอำเภอแจ้ห่ม date=2016-03-05 
หมวดหมู่:โรงพยาบาลในจังหวัดลำปาง
หมวดหมู่:สิ่งก่อสร้างในอำเภอแจ้ห่ม
แจ้ห่ม
ความลับนางมารร้าย

ความลับนางมารร้าย  เป็นภาพยนตร์แนวคอมเมดี้ โรแมนติก เขียนบทและ กำกับโดย องอาจ เจียมเจริญพรกุล  Producer โดย จันทิมา เลียวศิริกุล ออกฉายในโรงภาพยนตร์โดยเอ็ม เทอร์ตี้ไนน์ ในวันที่ 24 กรกฎาคม พ.ศ. 2557 นำแสดงโดย พีชญา วัฒนามนตรี, ธีรเดช เมธาวรายุทธ ภาพยนตร์ทำรายได้ 23.9 ล้านบาท

**เรื่องย่อ**
"บุษบา" นางมารร้ายตัวแม่ ใช้จริตหญิงเกี่ยว "เหนือสมุทร" หนุ่มหล่อดีกรีนักธุรกิจอนาคตไกลไปครอง แต่หลังจากโดนเพื่อนร่วมแก๊งบลัฟ ว่าปกติเป็นคนใช้ผู้ชายแล้วทิ้ง ทำให้บุษบารู้สึกเสียฟอร์มจึงต้องตัดใจทิ้­งเหนือสมุทรไป ทั้งที่เป็นผู้ชายคนแรกที่ขอเธอแต่งงาน กว่าที่บุษบาจะคิดได้ว่านี่คือความผิดพลาด­ที่สุดในชีวิต ก็ต้องเจอกับ 3 สาวนางมารร้ายตัวลูก "ป่า - คิม - จิ" ที่กำลังรุมจีบเหนือสมุทรอยู่ ทั้งสองฝ่ายต่างงัดจริตมารยาหญิงออกมาใช้อ­ย่างสุด ๆ แต่สุดท้าย "บุษบา" นางมารร้ายตัวแม่ จะสามารถใช้จริตมารยาหญิงขั้นเทพ เอาเหนือสมุทรกลับมาได้หรือไม่

**รายชื่อนักแสดง**
 พีชญา วัฒนามนตรี แสดงเป็น บุษบา- ธีรเดช เมธาวรายุทธ แสดงเป็น เหนือสมุทร
*สุวพิชญ์ ไตรพรวรกิจ แสดงเป็น ป่า- เพ็ญพักตร์ ศิริกุล แสดงเป็น แม่ของเหนือสมุทร- อนันต์ บุญนาค แสดงเป็น พ่ออ๊อบ
*สุพร สังฆะภิบาล แสดงเป็น แม่สมนึก- พรรณปพร ศรีดุรงคธรรมพ์ แสดงเป็น แอ้- สรารัตน์ แซ่จิ๋ว แสดงเป็น ลาล่า- นพรัตน์ นุ่มพรม แสดงเป็น ซินดี้- ภาวิณี พูนนิพัฒน์ แสดงเป็น คิม- สิปโปทัย ฉันทะสิริวัฒน์ แสดงเป็น จิ- กิตติศักดิ์ เวชประสาร แสดงเป็น ปองชาย
*พวง แก้วประเสริฐ แสดงเป็น ประจวบ 
*แอนนา ชวนชื่น แสดงเป็น ดร.สมาน  
*อรรถวุฒิ อินทอง แสดงเป็น คนไข้ปัญหาหัวใจ

**เพลงประกอบภาพยนตร์**
 ความลับของความรัก ร้องโดย ศรัณย์รัชต์ วิสุทธิธาดา

**อ้างอิง**

**แหล่งข้อมูลอื่น**
  เฟสบุ๊คแฟนเพจ บริษัท เอ็ม เทอร์ตี้ ไนน์ จำกัด-  เว็บไซด์ บริษัท เอ็ม เทอร์ตี้ ไนน์ จำกัด date=2014-07-04 -  เรื่องย่อ ภาพยนตร์ ความลับนางมารร้าย : กระปุก-  เนื้อเรื่องย่อ ภาพยนตร์ ความลับของนางมารร้าย : Nangdee- ความลับนางมารร้าย
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2557
หมวดหมู่:ภาพยนตร์ตลก
หมวดหมู่:ภาพยนตร์รัก
ปลาสินสมุทรแคระไบคัลเลอร์

ปลาสินสมุทรแคระไบคัลเลอร์ (Bicolor angelfish, Oriole angelfish, Black & gold angelfish; Centropyge bicolor) ปลาทะเลชนิดหนึ่ง ในวงศ์ปลาสินสมุทร (Pomacanthidae)
จัดเป็นปลาสินสมุทรแคระชนิดหนึ่ง มีสีสันลวดลายสวยงาม ขนาดเมื่อโตเต็มที่จะไม่เกิน 15 เซนติเมตร ลำตัวมีสีน้ำเงินเข้มและเหลืองเข้มอย่างละครึ่งตัว เป็นที่สะดุดตาต่อผู้พบเห็น จึงนิยมเลี้ยงกันเป็นปลาสวยงามหรือแสดงตามสถานแสดงพันธุ์สัตว์น้ำต่าง ๆ  ซึ่งราคาซื้อขายก็ไม่สูงมากตกอยู่ที่ราวตัวละ 150-300 บาท 
ปัจจุบัน ทางกรมประมงของประเทศไทยสามารถที่จะเพาะขยายพันธุ์ปลาสินสมุทรแคระไบคัลเลอร์ได้เป็นผลสำเร็จแล้ว โดยสำนักวิจัยและพัฒนาประมงชายฝั่งสมุทรสาคร โดยเลี้ยงพ่อแม่พันธุ์ในโรงเรือนที่สามารถควบคุมอุณหภูมิในรอบวันได้ และควบคุมในเรื่องแสงสว่างเพื่อช่วยกระตุ้นระบบสืบพันธุ์ โดยให้อาหาร 2 อย่าง คือ ไรน้ำเค็มตัวเต็มวัย และอาหารสดที่มีส่วนผสมของหอยแมลงภู่, กุ้ง, หมึก และเพียงทราย เป็นหลัก และเสริมด้วยสาหร่ายสไปรูลินาชนิดผงและน้ำมันปลาทูน่า จากนั้นจึงเริ่มจับคู่พ่อแม่พันธุ์มาเลี้ยงในระบบน้ำหมุนเวียนแบบปิด เพื่อให้ปลาพ่อแม่พันธุ์ผสมพันธุ์และวางไข่ ทั้งนี้เมื่อลูกปลาฟักออกมาแล้วจะทำการอนุบาล 0-10 วัน ด้วยวิธีการที่หลากหลายทางชีวภาพของจุลินทรีย์และแพลงก์ตอนในบ่อเลี้ยง เมื่อลูกปลาอายุได้ 10-20 วัน จะให้โรติเฟอร์, โคพิพอด, ไรน้ำกร่อย และไรน้ำเค็ม เป็นอาหาร หลังจากนั้นจึงฝึกให้กินอาหารสำเร็จรูป เมื่อปลามีอายุได้ 2 เดือน จะมีความยาวประมาณ 2.0-2.5 เซนติเมตร จะมีการพัฒนาสีสันและรูปร่างเหมือนปลาตัวเต็มวัย

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:วงศ์ปลาสินสมุทร
หมวดหมู่:ปลาตู้
เว็นไอวอสยัวร์แมน

"เว็นไอวอสยัวร์แมน" (When I Was Your Man) เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สอง อันออร์โธด็อกซ์จู๊กบ็อกซ์ (ค.ศ. 2012) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลส่งเสริมอัลบั้มลำดับที่สาม และเป็นซิงเกิลทางการลำดับที่สอง ออกสู่วิทยุกระแสหลักในสหรัฐอเมริกาในวันที่ 15 มกราคม ค.ศ. 2013 "เว็นไอวอสยัวร์แมน" เขียนโดยแดนดรูว์ วายแอ็ต บรูโน มาส์ ฟิลิป ลอว์เรนซ์ และอารี เลวีน โดยมาส์ ลอว์เรนซ์ และเลวีนได้เครดิตว่ามีส่วนในการแต่งเพลงเช่นกัน
เพลงป็อปเพลงนี้มีดนตรีบัลลาดบรรเลงโดยใช้เปียโนสะเทือนอารมณ์ มีเนื้อเพลงบรรยายถึงการอกหักและความรู้สึกเสียใจของมาส์หลังจากปล่อยคนรักไป และหวังว่าคนใหม่ของเธอจะให้ความรักและเอาใจใส่เธอแทนมาส์ที่ทำพลาดไป เพลงนำเสนอมาส์ร้องเพลงและเล่นเปียโนเป็นเครื่องดนตรีชิ้นเดียวไปพร้อม ๆ กัน "เว็นไอวอสยัวร์แมน" ได้รับคำวิจารณ์ด้านบวกจากนักวิจารณ์ซึ่งยกย่องเสียงร้องอันดีเยี่ยมของมาส์ และขนานนามว่าเป็น "บัลลาดที่เปราะบางและสะเทือนอารมณ์" (vulnerable and emotional ballad) เพลงได้รับรางวัล "Favorite Hit" จากงาน Premios Juventud 2013 และได้เข้าชิงรางวัลแกรมมีสาขา Best Pop Solo Performance ในงานประกาศรางวัลแกรมมีครั้งที่ 56 เพลง "เว็นไอวอสยัวร์แมน" ขึ้นอันดับหนึ่งบนชาร์ตบิลบอร์ดฮอต 100 และขึ้นสิบอันดับแรกในออสเตรเลีย แคนาดา เดนมาร์ก ฝรั่งเศส ไอร์แลนด์ เนเธอร์แลนด์ นิวซีแลนด์ นอร์เวย์ เกาหลีใต้ และสหราชอาณาจักร เพลงได้รับการรับรองระดับแพลตินัม 4 ครั้งในออสเตรเลีย และสหรัฐอเมริกา และ 3 เท่าในแคนาดา เพลง "เว็นไอวอสยัวร์แมน" เป็นเพลงที่ขายดีที่สุดเป็นอันดับที่ 8 ในปี ค.ศ. 2013 ด้วยยอดขาย 8.3 ล้านหน่วย กลายเป็นหนึ่งในซิงเกิลที่ขายดีที่สุดในโลก
คาเมรอน ดัดดี และมาส์ร่วมกันกำกับมิวสิกวิดีโอ บรรยายว่ามาส์เป็น "นักร้องบัลลาดผู้หงอยเหงา" (lonely balladeer) นั่งเล่นเปียโนและ สวมแว่นกันแดด โดยมีวิสกี้ครึ่งแก้ววางไว้บนเปียโน นักวิจารณ์ชื่นชมความเรียบง่ายในกระบวนการถ่ายทำ เพลงถูกนำไปร้องใหม่หลายครั้ง โดยวงแรสคอลแฟลตส์, แซม สมิธ และ ไมก์ วอร์ด ที่ได้ปล่อยเพลงดังกล่าวในเวอร์ชันสตูดิโอหลังจากเขาร้องในรายการเดอะวอยซ์ สหราชอาณาจักร เวอร์ชันที่วอร์ดนำมาร้องขึ้นอันดับ 60 บนชาร์ตซิงเกิลแห่งสหราชอาณาจักร เพลง "เว็นไอวอสยัวร์แมน" ยังได้เป็นเพลงประกอบละคร Amor à Vida ของประเทศบราซิลด้วย มาส์เล่นเพลงนี้ในทัวร์คอนเสิร์ต เดอะมูนชายน์จังเกิลทัวร์ (ค.ศ. 2013-2014)
หมวดหมู่:เพลงของบรูโน มาส์
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดแอตแลนติกเรเคิดส์
หมวดหมู่:เพลงที่ประพันธ์คำร้องโดยบรูโน มาส์
หมวดหมู่:ซิงเกิลอันดับ 1 ในบิลบอร์ดฮอต 100
ปลาสุดสาครจิ๋ว

ปลาสุดสาครจิ๋ว หรือ ปลาสินสมุทรแคระ (Dwarf angelfish, Pygmy angelfish) เป็นสกุลของปลาทะเลสกุลหนึ่ง ที่อยู่ในสกุล Centropyge ในวงศ์ปลาสินสมุทร (Pomacanthidae)
เป็นปลาในวงศ์นี้ที่มีขนาดเล็ก มีขนาดโตเต็มที่ประมาณ 15 เซนติเมตร (6 นิ้ว) เป็นปลาที่อาศัยอยู่รวมกันในแนวปะการัง จำแนกความแตกต่างระหว่างตัวผู้และตัวเมียได้ยาก แต่ตัวเมียจะมีครีบที่สั้นและกลมกว่า ซึ่งจะจำแนกได้ชัดเจนยิ่งขึ้นเมื่อนำไปเปรียบเทียบกับปลาฝูงอื่น
เหมือนกับปลาในแนวปะการังจำพวกอื่น ๆ หรือปลาในวงศ์เดียวกันนี้สกุลอื่น ๆ คือ สามารถที่จะเปลี่ยนแปลงเพศตัวเองได้ โดยเมื่อยังเป็นปลาวัยอ่อน จะเป็นปลาตัวเมีย และจะเปลี่ยนแปลงไปเป็นปลาตัวผู้ได้ในสภาวะแวดล้อมที่เหมาะสม ความผกผันของการเปลี่ยนแปลงทางเพศนี้เป็นไปตามสถานะทางสังคมของการเปลี่ยนแปลงของแต่ละปลาแต่ละตัว แต่กระบวนการนี้จะต้องใช้เวลานานเป็นสัปดาห์หรือเดือน

**การจำแนก**
จัดว่าเป็นสกุลที่มีจำนวนสมาชิกที่สุดในวงศ์นี้
*Centropyge acanthops (Norman, 1922)	 
*Centropyge argi  Woods & Kanazawa, 1951 
*Centropyge aurantia  Randall & Wass, 1974	 
*Centropyge aurantonotus  Burgess, 1974	 
*Centropyge bicolor  (Bloch, 1787) – ปลาสินสมุทรแคระไบคัลเลอร์
*Centropyge bispinosa  (Günther, 1860)	 
*Centropyge boylei  Pyle & Randall in Pyle, 1992	 
*Centropyge colini  Smith-Vaniz & Randall, 1974	 
*Centropyge debelius  Pyle, 1990	 
*Centropyge eibli  Klausewitz, 1963 – ปลาสุดสาครจิ๋วลายเข้ม, ปลาหมอส้ม	 
*Centropyge ferrugata  Randall & Burgess in Burgess & Axelrod, 1972	 
*Centropyge fisheri  (Snyder, 1904)	 
*Centropyge flavicauda  Fraser-Brunner, 1933	 
*Centropyge flavipectoralis  Randall & Klausewitz, 1977	 
*Centropyge flavissima  (Cuvier in Cuvier & Valenciennes, 1831)	 
*Centropyge heraldi  Woods & Schultz in Schultz, Herald, Lachner, Welander & Woods, 1953 	 
*Centropyge hotumatua  Randall & Caldwell, 1973	 
*Centropyge interruptus  (Tanaka, 1918)	 
*Centropyge joculator  Smith-Vaniz & Randall, 1974	 
*Centropyge loricula  (Günther, 1874)	 
*Centropyge multicolor  Randall & Wass, 1974	 
*Centropyge multifasciata  (Smith & Radcliffe, 1911)	 
*Centropyge multispinis  (Playfair in Playfair & Günther, 1867) 
*Centropyge nahackyi  Kosaki, 1989	 
*Centropyge narcosis  Pyle & Randall, 1993	 
*Centropyge nigriocella  Woods & Schultz in Schultz, Herald, Lachner, Welander & Woods, 1953	 
*Centropyge nox  (Bleeker, 1853)	 
*Centropyge potteri  (Jordan & Metz, 1912) 	 
*Centropyge resplendens  Lubbock & Sankey, 1975	 
*Centropyge shepardi  Randall & Yasuda, 1979	 
*Centropyge tibicen  (Cuvier in Cuvier & Valenciennes, 1831)	 
*Centropyge venustus  (Yasuda & Tominaga, 1969)	 
*Centropyge vrolikii  (Bleeker, 1853)

**อ้างอิง**

**แหล่งข้อมูลอื่น**
หมวดหมู่:วงศ์ปลาสินสมุทร
แบทเทิลกราวด์ (2014)

แบทเทิลกราวด์ (2014) (อังกฤษ: Battleground (2014)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี จัดเมื่อวันที่ 20 กรกฎาคม ค.ศ. 2014 ณ สนาม Tampa Bay Times Forum ในเมืองแทมปา, รัฐฟลอริดา สหรัฐอเมริกา ซึ่งจัดเป็นปีที่ 2 ของศึกแบทเทิลกราวด์

**เบื้องหลัง**
ในรอว์ วันที่ 30 มิถุนายน ทริปเปิลเอช กับสเตฟานี แม็กแมน ออกมาประกาศแนะนำตัวจอห์น ซีนา แชมป์โลกเฮฟวี่เวท WWE คนใหม่ แชมป์ 15 สมัย สเตฟานีประกาศว่าในฐานะที่ซีนาเป็นแชมป์ เขาจะได้เป็นนายแบบปกเกม WWE 2K15 ด้วย ซีนาขอบคุณ และบอกว่าเขารู้สึกเป็นเกียรติ์ที่ได้ขึ้นปก แต่เขารู้สึกว่ามันแปลกๆ นะ เพราะเมื่อคืนตอนที่เขาได้แชมป์น่ะเขาเห็น ทริปเปิล เอช กับ สเตฟานี ทำหน้าบึ้งและกุมขมับอีกต่างหาก ทริปเปิล เอช บอกว่าเราไม่เคยมีปัญหากับนายนะ อย่าเข้าใจผิดสิ เราสนับสนุนนายและตอนนี้นายก็เป็นแชมป์ด้วย แต่นายก็ต้องจำไว้นะว่านายจะเป็นแชมป์ได้ก็ต่อเมื่อนายเคารพเรา นายเองก็รู้ว่าเราสามารถทำให้แชมป์หายไปจากนายได้ทุกเมื่อ ทริปเปิล เอช ได้จัดแมตช์ให้ซีนาป้องกันแชมป์แบบ 4 เส้าในแบทเทิลกราวด์ และคนที่จะได้เข้าร่วมนั้นคือ แรนดี ออร์ตัน, เคน และโรแมน เรนส์ คืนเดียวกัน ซีนาได้จับคู่กับเรนส์ เจอกับ ออร์ตัน และเคน สุดท้ายแมตช์จบลงโดยซีนากับเรนส์ชนะฟาล์ว หลังแมตช์เคนลากซีนา มาใส่ท่า Tombstone ทำให้เซท โรลลินส์ เจ้าของกระเป๋ามันนีอินเดอะแบงก์ รีบวิ่งออกมาขอใช้สิทธิ์นั้นทันที
แต่ยังไม่ทันได้เริ่มแมตช์ ดีน แอมโบรส ก็มาไล่ต่อยโรลลินส์ และตามเข้าไปต่อยกันในอัฒจรรย์ ทำให้อดใช้กระเป๋าไป เคนไปเอาเก้าอี้มาและเตรียมอัดซีนาต่อ แต่เรนส์วิ่งมา Spear ใส่เคนแล้วก็ยืนจ้องหน้ากับทริปเปิลเอช
ในรอว์ วันที่ 30 มิถุนายน ได้มีการประกาศว่า แบด นิวส์ บาร์เร็ตต์ เจ้าของตำแหน่งแชมป์อินเตอร์คอนติเนนทัล ได้รับบาดเจ็บไหล่หลุด จนต้องพักการปล้ำหลายเดือน และต้องสละแชมป์ ทำให้ตำแหน่งแชมป์ว่างลง และได้มีการจัดแบทเทิลรอยัล ในแบทเทิลกราวด์ เพื่อหาแชมป์คนใหม่
ในรอว์ วันที่ 30 มิถุนายน คริส เจอริโค ได้กลับมาใน WWE อีกครั้ง โดยมาจัดการ Codebreaker ใส่ เดอะมิซ ก่อนจะเอาไมค์มาพูด บอกว่ารู้สึกดีเหลือเกิน รอเวลามานานแล้วที่จะได้พูดว่า RAW is... แต่ เดอะไวแอ็ตต์แฟมิลี (เบรย์ ไวแอ็ตต์, ลุก ฮาร์เปอร์ และ อีริก โรแวน) โผล่มารุมเล่นงานเจอริโค ในรอว์ วันที่ 7 กรกฎาคม เจอริโคมีแมตช์เจอกับเดอะมิซ และเจอริโคเป็นฝ่ายชนะ หลังแมตช์เบรย์ ไวแอ็ตต์โผล่มานั่งเก้าอี้โยกที่ทางเดิน และก็บอกว่า เจอริโคน่าจะเลิกพูดมากได้แล้ว เพราะการกระทำสำคัญกว่าคำพูด เจอริโคก็บอกว่าเห็นด้วย การกระทำสำคัญกว่าการพูด และตอนนี้แกก็อยู่คนเดียวพอดี จะไปกระทืบแกให้ตกเก้าอี้เดี๋ยวนี้แหละ เจอริโคเดินไปหาเบรย์ แต่ฮาร์เปอร์กับโรแวน ก็มายืนอยู่ข้างหลังเบรย์ ทำให้เจอริโคไม่เข้าไป และก็ได้แต่จ้องหน้า
ในรอว์ วันที่ 30 มิถุนายน เพจ เจ้าของตำแหน่งแชมป์ดีวาส์ ออกมาที่เวที และก็บอกว่าที่ผ่านมา 3 เดือนเธอได้พิสูจน์ตัวเองแล้วว่าเธอคู่ควรกับตำแหน่งแชมป์ แต่ก็ยังมีบางคนบอกว่าเธอควรจะกลับไป NXT ซะดีกว่า แต่จะขอบอกเอาไว้เลยว่าเธอจะอยู่ที่นี่ เอเจ ลีออกมาขอท้าชิงแชมป์กับเพจ และเอเจก็สามารถคว้าแชมป์ดีวาส์ เป็นสมัยที่2ได้ ในสแมคดาวน์ วันที่ 11 กรกฎาคม ได้มีการประกาศแมตช์ชิงแชมป์ดีวาส์ ระหว่าง เอเจ กับ เพจ

**ผลการปล้ำ**

**ดูเพิ่ม**
 แบทเทิลกราวด์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
  Battleground Website
หมวดหมู่:กีฬาในรัฐฟลอริดา
หมวดหมู่:มวยปล้ำอาชีพในปี พ.ศ. 2557
หมวดหมู่:ดับเบิลยูดับเบิลยูอี แบทเทิลกราวด์
คิมฮันกู

คิมฮันกู (김한구; 23 กุมภาพันธ์ 2266 - 5 พฤศจิกายน 2312) เป็นแกนนำขุนนาง กลุ่มโนรน ในรัชสมัย พระเจ้าย็องโจ และเป็นพระบิดาของ พระนางช็องซุน พระมเหสีของพระเจ้าย็องโจ
หมวดหมู่:บุคคลในยุคราชวงศ์โชซ็อน
หมวดหมู่:ขุนนางเกาหลี
เบ็นทซ์พาเท็นท์-โมทอร์วาเกิน

เบ็นทซ์พาเท็นท์-โมทอร์วาเกิน (Benz Patent-Motorwagen) สร้างใน ค.ศ. 1886 ได้รับการยอมรับอย่างกว้างขวางว่าเป็นรถยนต์คันแรก กล่าวคือ เป็นพาหนะซึ่งออกแบบมาให้ขับเคลื่อนโดยเครื่องยนต์สันดาปภายใน ราคาเดิมของพาหนะใน ค.ศ. 1885 อยู่ที่ 1,000 ดอลลาร์สหรัฐ
พาหนะดังกล่าวได้รับสิทธิบัตรของเยอรมนี หมายเลข 37435 ซึ่งคาร์ล เบ็นทซ์ ขอจดเมื่อวันที่ 29 มกราคม ค.ศ. 1886 เบนซ์เปิดตัวประดิษฐกรรมของเขาต่อสาธารณะเมื่อวันที่ 3 กรกฎาคม ค.ศ. 1886 บนถนนริงชตราเซอในมันไฮม์ ประเทศเยอรมนี
หมวดหมู่:สิ่งประดิษฐ์ของประเทศเยอรมนี
หมวดหมู่:รถยนต์
หมวดหมู่:ยานพาหนะที่เปิดตัวในปี พ.ศ. 2429
หมวดหมู่:รถยนต์ที่เปิดตัวในปี พ.ศ. 2429
แม่แบบ:บทความดีแทค

== ข้อบ่งใช้**
แม่แบบนี้เป็นแม่แบบเพื่อใช้ในการติดตามบทความที่แปลโดยพนักงานดีแทคตามโครงการแปลวิกิพีเดียโดย dtac ใช้เพื่อแสดงว่าบทความดังกล่าวอาจยังไม่สมบูรณ์และต้องการการเก็บกวาด แต่มีความจำเป็นต้องย้ายบทความสู่หน้าหลักเพื่อการนับชั่วโมงและขึ้นผลงานก่อน
หมวดหมู่:บทความดีแทค

หมวดหมู่นี้ใช้สำหรับติดตามบทความของดีแทคซึ่งอาจมีบทความบางส่วนต้องการการเก็บกวาด และใช้สำหรับการนับจำนวนบทความด้วย
หมวดหมู่:Wikimedia Thailand
หมวดหมู่:หมวดหมู่ติดตาม
ร้อยเล่ห์เสน่ห์ร้าย

ร้อยเล่ห์เสน่ห์ร้าย เป็นละครโทรทัศน์แนวดราม่า สร้างจากเค้าโครงเรื่องโดย นิพนธ์ ผิวเณร, ณัฐิยา ศิรกรวิไล ผลิตโดยบริษัท เอ็กแซ็กท์ - ซีเนริโอ จำกัด เป็นละครโทรทัศน์ ปี พ.ศ. 2545 (ช่อง 5) และ พ.ศ. 2558 (ช่องวัน)
ครั้งแรก ปี พ.ศ. 2545 เขียนบทโทรทัศน์โดย ณัฐิยา ศิวกรวิไล กำกับการแสดงโดย นิพนธ์ ผิวเณร นำแสดงโดย เจษฎาภรณ์ ผลดี, พิยดา จุฑารัตนกุล, พีรชัย โปษยานนท์, สะแกวัลย์ ยงใจยุทธ, รัญญา ศิยานนท์, สุวัจนี พานิชชีวะ, เฌอมาลย์ บุญยศักดิ์, ณพล พรมสุวรรณ, ไอริณ ศรีแกล้ว, กาญจนา จินดาวัฒน์, เกริกเกียรติ พันธุ์พิพัฒน์ ออกอากาศตอนแรก 20 กรกฎาคม พ.ศ. 2545 - 13 ตุลาคม พ.ศ. 2545 ทาง ช่อง 5
ครั้งที่สอง ปี พ.ศ. 2558 เขียนบทโทรทัศน์โดย พิณนมา-นริดา กำกับการแสดงโดย บรรเจิด พุทธโศภิษฐ์ นำแสดงโดย พุฒิชัย เกษตรสิน, ภัณฑิลา วิน ปานสิริธนาโชติ, ชินวุฒิ อินทรคูสิน, นท พนายางกูร, ปณิตา ธรรมวัฒนะ, สิตางศุ์ ปุณภพ, มาลินี แอดเดอเลด โคทส์, แอริน ยุกตะทัต, ปวีณา ชารีฟสกุล, พลวัฒน์ มนูประเสริฐ ออกอากาศตอนแรก 3 มิถุนายน พ.ศ. 2558 - 16 กรกฎาคม พ.ศ. 2558 ทาง ช่องวัน

**รายชื่อนักแสดง**

**รางวัล**
พ.ศ. 2545
รางวัลแฮมเบอร์เกอร์อวอร์ดส์ ครั้งที่ 1- สาขานักแสดงชายยอดเยี่ยม (เจษฎาภรณ์ ผลดี) - สาขานักแสดงหญิงยอดเยี่ยม (พิยดา อัครเศรณี) 
รางวัลเมขลา- รางวัลนักแสดงนำหญิงดีเด่น (พิยดา อัครเศรณี)
รางวัล Top Awards- สาขานักแสดงชายยอดเยี่ยม (เจษฎาภรณ์ ผลดี) - สาขานักแสดงหญิงยอดเยี่ยม (พิยดา อัครเศรณี)

**อ้างอิง**

**แหล่งข้อมูลอื่น**
  เรื่องย่อละคร ร้อยเล่ห์เสน่ห์ร้าย (2558) : AT712.com date=2019-01-31 - ร้อยเล่ห์เสน่ห์ร้าย (2558)-  เรื่องย่อละคร ร้อยเล่ห์เสน่ห์ร้าย (2558) : Manager Onlinefix-attempted=yes 

**ลำดับรายการโทรทัศน์**
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ไทยในปี พ.ศ. 2545
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2558
วอลเลย์บอลชายเอเชียนคัพ 2010

วอลเลย์บอลชายชิงแชมป์เอเชียนคัพ 2010 ถูกจัดขึ้นที่ เมืองอูร์เมีย ประเทศอิหร่าน

**การแบ่งกลุ่ม**
การแบ่งกลุ่มขึ้นกับอันดับจากวอลเลย์บอลชายชิงแชมป์เอเชีย 2009- อินโดนีเซียขอถอนตัว และทีมINDวอลเลย์บอลชายทีมชาติอินเดีย เข้าร่วมแข่งขันแทน

**รอบคัดเลือก**

**กลุ่ม A**

**กลุ่ม B**

**รอบชิงชนะเลิศ**

**รอบ 8 ทีมสุดท้าย**

**รอบชิงอันดับ 5-8**

**รอบ 4 ทีมสุดท้าย**

**รอบชิงอันดับ 7**

**รอบชิงอันดับ 5**

**รอบชิงอันดับ 3**

**รอบชิงชนะเลิศ**

**อันดับการแข่งขัน**
Team Roster
Javad Mohammadinejad, Saeid Marouf, Mohammad Mousavi, Hamzeh Zarini, Alireza Nadi, Mohsen Andalib, Farhad Nazari Afshar, Mehdi Mahdavi, Arash Keshavarzi, Abdolreza Alizadeh, Mohammad Mohammadkazem, Arash Kamalvand
Head Coach: Hossein Maadani

**รางวัล**
ผู้เล่นทรงคุณค่า: IRI Farhad Nazari Afshar
*ทำคะแนนสูงสุด: IND Sanjay Kumar
*ตบยอดเยี่ยม: CHN Cui Jianjun
*บล็อกยอดเยี่ยม: IRI Alireza Nadi
*เสิร์ฟยอดเยี่ยม: TPE Wang Ming-chun
*เซ็ตยอดเยี่ยม: IRI Saeid Marouf
*ลิเบอโรยอดเยี่ยม: IRI Abdolreza Alizadeh

**อ้างอิง**

**แหล่งข้อมูลอื่น**
 Asian Volleyball Confederation date=2009-09-12 
หมวดหมู่:วอลเลย์บอลชิงแชมป์เอเชีย
หมวดหมู่:วอลเลย์บอลชิงแชมป์เอเชียนคัพ
หมวดหมู่:วอลเลย์บอลในปี พ.ศ. 2553
ผู้พิทักษ์รักเธอ

ผู้พิทักษ์รักเธอ เป็นละครโทรทัศน์ แนวโรแมนติก-แอ็กชั่น-คอมเมดี ผลิตโดยบริษัท เอ็กแซ็กท์ และ ซีเนริโอ จำกัด บทประพันธ์โดย เบญจมาศ ดาลหิรัญรัตน์ บทโทรทัศน์โดย เบญจมาศ ดาลหิรัญรัตน์, ศิริลักษณ์ ศรีสุคนธ์ กำกับการแสดงโดย สุชีวิน แนวสูง นำแสดงโดย ชาคริต แย้มนาม, อคัมย์สิริ สุวรรณศุข และ ลูกนก สุภาพร ออกอากาศทาง สถานีวิทยุโทรทัศน์กองทัพบกช่อง 5 ทุกวันจันทร์-พฤหัสบดี เวลา 20.25 - 21.25 น.

**รายชื่อนักแสดง**
 ชาคริต แย้มนาม  รับบทเป็น  โบ้- อคัมย์สิริ สุวรรณศุข  รับบทเป็น  จิราภา (ลูกโซ่)- ลูกนก สุภาพร  รับบทเป็น แก้วตา- พิศาล อัครเศรณี  รับบทเป็น  ดอกรัก บานแฉ่ง- ธงธง มกจ๊ก  รับบทเป็น  ตุ๊กติ๊ก- ยิ่งยง ยอดบัวงาม  รับบทเป็น  เสี่ยอ่าง- กริช หิรัญพฤกษ์  รับบทเป็น  อัฐ- ชนกวนันท์ รักชีพ  รับบทเป็น  สิตา- ปฏิญญา วิบูลย์นันท์  รับบทเป็น  จ่าห้อย- ดี๋ ดอกมะดัน  รับบทเป็น  หล่อลาก บานแฉ่ง- น้อย โพธิ์งาม  รับบทเป็น  ป้าองุ่นศรี- แจ๊ส ชวนชื่น  รับบทเป็น  ยอดชาย- จั๊กกะบุ๋ม เชิญยิ้ม  รับบทเป็น  เปิ้ล

**นักแสดงรับเชิญ**
 ไมค์ ภิรมย์พร- ต่าย อรทัย- พี สะเดิด- อำพล จันทะน้อย (พล The Star 3)- วิศิษฐ์ ยุตติยงค์- อรรถพล เทศทะวงศ์ รับบทเป็น พมด
*ด.ช.ณคินทร์ มาโนชวงศ์ รับบทเป็น จอม
*ด.ญ.ณัฐนิชา เชิดชูบุพการี รับบทเป็น ม่านแก้ว

**เพลงประกอบละคร**
 เพลง คาถาหาแฟน - ขับร้องโดย อคัมย์สิริ สุวรรณศุข- เพลง ไหนว่าไม่รักกัน - ขับร้องโดย อคัมย์สิริ สุวรรณศุข, ชาคริต แย้มนาม

**อ้างอิง**
  เรื่องย่อละคร ผู้พิทักษ์รักเธอ : Sanook
หมวดหมู่:ละครโทรทัศน์ไทยในปี พ.ศ. 2549
หมวดหมู่:ละครโทรทัศน์ช่อง 5
หมวดหมู่:ละครโทรทัศน์โดยเอ็กแซ็กท์และซีเนริโอ
พาร์ตออฟมี (เพลงเคที เพร์รี)

"พาร์ตออฟมี" (Part of Me) เป็นเพลงของนักร้องอเมริกัน เคที เพร์รี เป็นซิงเกิลเปิดตัวของอัลบั้ม ทีนเอจดรีม: เดอะคอมพลีตคอนเฟกชัน (มีนาคม ค.ศ. 2012) ซึ่งเป็นเวอร์ชันปล่อยซ้ำของอัลบั้ม ทีนเอจดรีม (สิงหาคม ค.ศ. 2010) เพลงเขียนโดยเพร์รี และบอนนี แม็กคี โปรดิวซ์และร่วมเขียนเพลงโดยดร.ลู้ก แมกซ์ มาร์ติน และเซอร์คัต เพลงนี้ไม่ได้อยู่ในอัลบั้ม ทีนเอจดรีม ฉบับดั้งเดิมเพราะเพร์รีรู้สึกว่ามันไม่เข้ากับองค์รวมของอัลบั้ม เดโมเพลงหลุดออกมาทางออนไลน์ในปลายปี ค.ศ. 2010 ทำให้เกิดการคาดเดาว่าเนื้อเพลงกล่าวถึงคนรักเก่าของเธอ เทรวี แม็กคอย เพลง "พาร์ตออฟมี" ถูกนำมาปรับปรุงใหม่และปล่อยอย่างเป็นทางการในวันที่ 13 กุมภาพันธ์ ค.ศ. 2012 โดยค่ายเพลงแคปิตอลเรเคิดส์ โดยได้ผู้กำกับศิลป์ เกวิน เทย์เลอร์ และช่างกล้อง แมรี เอลเลน แมตธิวส์ ออกแบบหน้าปกอัลบั้ม
การผลิตเพลงได้แรงบันดาลใจจากแนวเพลงหลายแนว เช่น เฮาส์ ป็อปแดนซ์ และพาวเวอร์ป็อป นักวิจารณ์หลายคนเปรียบเทียบกับเพลง "โดมิโน" ของเจสซี เจ และเพลง "ไฟร์เวิกส์" และ "แคลิฟอร์เนียเกิลส์" ของเพร์รีเอง เนื้อเพลงบรรยายถึงผู้หญิงที่ประกาศตนว่าแข็งแรงและไม่เปราะบางหลังจากตนอกหัก นักวิจารณ์เพลงร่วมสมัยยกย่องการเรียบเรียงเพลงและให้คำวิจารณ์ตั้งแต่คละกันไปจนถึงด้านบวก แม้ว่าบางกลุ่มตำหนิเสียงร้องของเพร์รี มีนักวิจารณ์จำนวนมากตั้งสมมุติฐานว่าเนื้อเพลงอาจพูดถึงอดีตสามีของเพร์รี รัสเซล แบรนด์ แม้ว่าเพร์รีจะกล่าวว่ามันไม่เกี่ยวกับเขาเลย ตั้งแต่เริ่มเขียนเพลงเมื่อต้นปี ค.ศ. 2010
"พาร์ตออฟมี" ประสบความสำเร็จ เป็นเพลงลำดับที่สิบสองที่สามารถเปิดตัวที่อันดับ 1 บนชาร์ตบิลบอร์ดฮอต 100 เป็นเพลงที่เจ็ดของเพร์รีที่ขึ้นอันดับหนึ่งบนชาร์ตดังกล่าว และเป็นเพลงที่เก้าที่ขึ้นอันดับ 1 บนชาร์ตฮอตแดนซ์คลับเพลย์ เพลงเปิดตัวอันดับ 1 ในสหราชอาณาจักร และแคนาดา และได้รับการรับรองระดับแพลตินัมในสหรัฐอเมริกา ออสเตรเลีย และนิวซีแลนด์ นอกจากนี้ เพลงนี้ยังมีโครงการรณรงค์การตลาดให้กับสินค้าอาดิดาส และเกมเดอะซิมส์ 3: โชว์ไทม์ ด้วย
มิวสิกวิดีโอถ่ายทำที่ค่ายนาวิกโยธินเพนเดิลตัน ณ โอเชียนไซด์ รัฐแคลิฟอร์เนีย วิดีโอเล่าเรื่องเพร์รีบรรจุเป็นนาวิกโยธินหลังจากเลิกรากับคนรัก วิดีโอได้รับคำชมเนื่องจากสามารถสื่อถึง "พลังของผู้หญิง" (Girl power) แต่มีข้อตำหนิจากนักเขียนผู้สนับสนุนสิทธิสตรี นาโอมิ วูล์ฟ ที่มองว่ามันคือการโฆษณาชวนเชื่อทางทหาร เพร์รีแสดงเพลงออกทางโทรทัศน์ครั้งแรกในงานประกาศรางวัลแกรมมีครั้งที่ 54 และแสดงในงานประกาศรางวัล ECHO อวอร์ด, คิดส์ช้อยส์อวอร์ด 2012 และรายการอเมริกันไอดอล

**แหล่งข้อมูลอื่น**
Official music video- part-of-me
หมวดหมู่:เพลงของเคที เพร์รี
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงแดนซ์ป็อป
หมวดหมู่:เพลงป็อปร็อก
หมวดหมู่:เพลงที่ประพันธ์คำร้องโดยเคที เพร์รี
หมวดหมู่:เพลงที่ประพันธ์คำร้องโดยแมกซ์ มาร์ติน
หมวดหมู่:เพลงบันทึกเสียงที่ผลิตโดยแมกซ์ มาร์ติน
โอเวอร์เอกซ์โพสด์ (อัลบั้ม)

"โอเวอร์เอกซ์โพสด์" (Overexposed) เป็นสตูดิโออัลบั้มชุดที่สี่ของวงดนตรีป็อปร็อกอเมริกัน มารูนไฟฟ์ วางขายวันที่ 26 มิถุนายน ค.ศ. 2012 โดยค่ายเพลงเอแอนด์เอ็มอ็อกโทนเรเคิดส์ บันทึกเสียงระหว่างปี ค.ศ. 2011-2012 และมีแรงขับมาจากอัลบั้มชุดที่สาม แฮนด์สออลโอเวอร์ที่ความสำเร็จปานกลางแต่ประสบความสำเร็จอย่างล้นหลามเมื่อออกซิงเกิล "มูฟส์ไลก์แจกเกอร์" ออกมา วงทำงานร่วมกับทีมโปรดิวเซอร์อีกกลุ่ม ประกอบด้วยแมกซ์ มาร์ติน ที่เป็นหัวหน้าโปรดิวเซอร์, ไรอัน เท็ดเดอร์, เชลล์แบ็ก, และเบนนี บลังโก สำหรับเจมส์ วาเลนไทน์ มือกีตาร์และเป็นนักแต่งเพลงคนเดิมมีเครดิตเพียง 4 เพลงเท่านั้น วงกล่าวว่าอัลบั้มนี้เป็นอัลบั้มที่เป็นแนวป็อปมากที่สุด ทุกเพลงมีกลิ่นอายของแนวเพลงป็อป ผสมผสานกับดนตรีป็อปร็อก ป็อปแดนซ์ ดิสโก้ และเรกเก้
ปกอัลบั้มได้ศิลปิน ยังแอนด์ซิก เป็นผู้ออกแบบ เป็นภาพชิ้นส่วนปะติด (collage) สีสันสวยงามที่ได้แรงบันดาลใจจากปาโบล ปีกัสโซและนักเขียนการ์ตูนสมัยใหม่ ตัวปกล้อเลียนอดัม เลวีน ขณะที่เป็นภาพสะท้อนว่าวงปรารถนาที่จะเก็บผู้ชมขนาดใหญ่อย่างที่เขาทำได้จากเพลง "มูฟส์ไลก์แจกเกอร์" ได้อย่างไร ซิงเกิลเปิดตัวคือเพลง "เพย์โฟน" ร้องร่วมกับวิซ คาลิฟา โปรดิวซ์โดยเชลล์แบ็กและเบนนี บลังโก ออกและแสดงในรายการเดอะวอยซ์ในวันที่ 16 เมษายน ค.ศ. 2012 เพลงประสบความสำเร็จ ขึ้นถึงอันดับที่สองบนชาร์ตบิลบอร์ดฮอต 100 และบนชาร์ต ARIA ขึ้นอันดับ 1 บนชาร์ตซิงเกิลแห่งสหราชอาณาจักร แคนาเดียนฮอต 100 และชาร์ตซิงเกิลอิตาลี ซิงเกิลที่สอง "วันมอร์ไนต์" ออกจำหน่ายวันที่ 19 มิถุนายน ค.ศ. 2012 ขึ้นอันดับหนึ่งบนบิลบอร์ดฮอต 100 เป็นเวลา 9 สัปดาห์ เป็นเพลงที่ครองอันดับ 1 ได้นานที่สุดของวง
อัลบั้มได้รับคำวิจารณ์แบบคละกัน นักวิจารณ์บางคนยกย่อง และขนานนามว่าเป็นความพยายามที่แข็งแกร่งที่สุด อย่างไรก็ตาม บางคนวิจารณ์ทิศทางที่วงเลือก และกล่าวว่าเป็นความล้มเหลวที่ไม่สามารถเป็นอัลบั้มในกระแสหลักได้ ทั้งยังกล่าวว่าอัลบั้มให้ความสำคัญที่เลวีนมากกว่าสมาชิกคนอื่น ๆ อัลบั้มเปิดตัวที่อันดับที่ 2 บนชาร์ตอัลบั้มแห่งสหราชอาณาจักร ขายได้ 38,000 หน่วย และบนชาร์ตบิลบอร์ด 200 ขายได้ 222,000 หน่วย จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (IFPI) อัลบั้มโอเวอร์เอกซ์โพสด์เป็นอัลบั้มที่ขายดีที่สุดอันดับที่ 11 ของปี ค.ศ. 2012 ด้วยยอดขาย 2.2 ล้านหน่วย อัลบัมจัดทัวร์คอนเสิร์ต โอเวอร์เอกซ์โพสด์ทัวร์ ตลอดปี ค.ศ. 2012-2014 เพื่อส่งเสริมอัลบั้ม

**รายชื่อเพลง**
Notes
*a หมายถึงโปรดิวเซอร์เสริม
*b หมายถึงโปรดิวเซอร์ร่วม
*"Wipe Your Eyes" contains a sample of the recording "Sabali", written by Damon Albarn, Mariam Doumbia and Marc Moreau, and performed by Amadou & Mariam.
*"Wasted Years" contains samples of "The Rill Thing", written and performed by "Little" Richard Penniman.

**อ้างอิง**
หมวดหมู่:อัลบั้มเพลงในปี พ.ศ. 2555
หมวดหมู่:อัลบั้มเพลงของมารูนไฟฟ์
หมวดหมู่:อัลบั้มเพลงที่ผลิตโดยเชลล์แบ็ก
หมวดหมู่:อัลบั้มเพลงของค่ายยูนิเวอร์แซลมิวสิกกรุป
หมวดหมู่:อัลบั้มเพลงที่ผลิตโดยเบนนี บลังโก
หมวดหมู่:อัลบั้มเพลงที่ผลิตโดยไรอัน เท็ดเดอร์
พีระมิดพระนางเรือล่ม

อนุสาวรีย์ฯ ก่อนการบูรณะ
พีระมิดพระนางเรือล่ม หรือ สุนันทานุสาวรีย์ เป็นสถูปของพระนางเรือล่ม  อยู่ในบริเวณอุทยานแห่งชาติน้ำตกพลิ้ว จังหวัดจันทบุรี สร้างขึ้นในสมัยรัชกาลที่ 5 (พ.ศ. 2424) เพื่อเป็นที่ระลึกแก่สมเด็จพระนางเจ้าสุนันทากุมารีรัตน์ พระบรมราชเทวี ภายในสภูปพระนางเรือล่มบรรจุพระอังคารของพระนางเจ้าฯ ด้วย เนื่องจากพระองค์ท่านเคยเสด็จประพาส น้ำตกพลิ้ว เมื่อ พ.ศ. 2417 และทรงโสมนัส ชื่นชม ความงามธรรมชาติของน้ำตกพลิ้วยิ่งนัก 
การที่โปรดให้สร้างอนุสาวรีย์รูปปิรามิด ก็ด้วยทรงพระราชดำริว่า "ทำเป็นรูปอื่นอาจไม่คงทนถาวร เพราะตั้งอยู่กลางป่าเขาลำเนาไพร อันไม่มีผู้ดูแล ฉะนั้น เมื่อปิรามิดของอียิปต์ยืนยงคงทนได้ฉันใด ปิรามิดน้อยนี้ก็คงจะยืนยงคงทนอยู่เช่นกัน ณ ท่ามกลางป่าและเสียงไหลรินของธารพลิ้ว" ทรงพระราชทานนามว่า "สุนันทานุสาวรีย์" (ปรากฏในพระราชหัตถเลขาฉบับที่ 4 คราวเสด็จประพาสทะเลตะวันออก ปีมะเมีย พ.ศ. 2425)
หมวดหมู่:อนุสาวรีย์ในประเทศไทย
หมวดหมู่:โบราณสถานในจังหวัดจันทบุรี
การปลุกปั่นให้ขัดขืนอำนาจปกครอง

ในทางกฎหมาย การปลุกปั่นให้ขัดขืนอำนาจปกครอง (sedition) เป็นการกระทำอย่างชัดแจ้ง เช่น การพูดหรือการจัดระเบียบซึ่งเจ้าหน้าที่ตามกฎหมายมองว่ามีแนวโน้มก่อการกบฏต่อความสงบเรียบร้อยอันเป็นที่ยอมรับ การปลุกปั่นให้ขัดขืนอำนาจปกครองมักรวมการบ่อนทำลายรัฐธรรมนูญและการยุยงให้เกิดความไม่พอใจ (หรือการขัดขืน) เจ้าหน้าที่ชอบด้วยกฎหมาย การปลุกปั่นให้ขัดขืนอำนาจปกครองอาจรวมถึงความวุ่นวายในบ้านเมืองใด ๆ แม้มิได้มุ่งให้เกิดความรุนแรงโดยตรงและเปิดเผยต่อกฎหมาย
ตรงแบบ การปลุกปั่นให้ขัดขืนอำนาจปกครองถือเป็นกิจกรรมบ่อนทำลาย และการกระทำอย่างชัดแจ้งดังกล่าวอาจถูกดำเนินคดีภายใต้กฎหมายปลุกปั่นให้ขัดขืนอำนาจปกครองซึ่งต่างกันไปตามประเทศ 
หมวดหมู่:อาชญากรรม
การบ่อนทำลาย

การบ่อนทำลาย (subversion) หมายถึง ความพยายามเปลี่ยนแปลงระเบียบสังคมและโครงสร้างอำนาจ อำนาจหน้าที่ตามกฎหมายและลำดับชั้นบังคับบัญชาของสังคมอันเป็นที่ยอมรับ การบ่อนทำลายยังหมายถึง กระบวนการซึ่งค่านิยมและหลักของระบบที่มีอยู่ถูกขัดแย้งหรือสวนทาง การบ่อนทำลายใช้เป็นเครื่องมือบรรลุเป้าหมายทางการเมือง เพราะโดยทั่วไปมีความเสี่ยง ราคาและความยากน้อยกว่า ซึ่งตรงข้ามกับการเป็นคู่สงครามอย่างเปิดเผย ยิ่งไปกว่านั้น การบ่อนทำลายยังเป็นการสงครามรูปแบบที่ค่อนข้างราคาถูกซึ่งไม่ต้องอาศัยการฝึกมากนัก โดยทั่วไป กลุ่มก่อการร้ายไม่ใช้การบ่อนทำลายเป็นเครื่องมือบรรลุเป้าหมายของตน การบ่อนทำลายเป็นกิจกรรมที่เน้นกำลังคนและหลายกลุ่มขาดกำลังคนและเครือข่ายการเมืองและสังคมเพื่อดำเนินกิจกรรมบ่อนทำลาย ทว่า การกระทำของผู้ก่อการร้ายอาจมีผลบ่อนทำลายต่อสังคม การบ่อนทำลายยังส่อความการใช้วิธีแอบแฝง ไม่ซื่อสัตย์ การเงินหรือรุนแรงเพื่อนำมาซึ่งการเปลี่ยนแปลงเช่นว่า
การบ่อนทำลายขัดกับการประท้วง รัฐประหาร หรือการดำเนินผ่านวิธีดั้งเดิมที่มีอยู่ในระบบการเมืองหนึ่งเพื่อนำมาซึ่งการเปลี่ยนแปลง ยิ่งไปกว่านั้น การบ่อนทำลายภายนอก คือ การที่ "รัฐผู้รุกรานพยายามเกณฑ์และสนับสนุนตัวแสดงทางการเมืองและทหารพื้นเมืองเพื่อโค่นรัฐบาลของตนโดยรัฐประหาร" หากการบ่อนทำลายไม่อาจบรรลุเป้าหมายการนำมาซึ่งรัฐประหารได้ เป็นไปได้ว่าตัวแสดงและการกระทำของกลุ่มบ่อนทำลายอาจเปลี่ยนเป็นการก่อการกบฏ และ/หรือ การสงครามกองโจรได้

**อ้างอิง**
หมวดหมู่:คำศัพท์การเมือง
หมวดหมู่:โบราณสถานในจังหวัดกระบี่

กระบี่
หมวดหมู่:ประวัติศาสตร์ของจังหวัดกระบี่
หมวดหมู่:สิ่งก่อสร้างในจังหวัดกระบี่
วัดพระแก้ว (จังหวัดกำแพงเพชร)

วัดพระแก้ว ตั้งอยู่กลางเมืองกำแพงเพชร ภายในอุทยานประวัติศาสตร์กำแพงเพชร เป็นวัดที่สำคัญอยู่ติดกับบริเวณวังเช่นเดียวกับวัดพระศรีสรรเพชญ์ ที่จังหวัดพระนครศรีอยุธยา หรือวัดมหาธาตุกลางเมืองสุโขทัย กำแพงวัดเป็นศิลาแลงกลมทั้งท่อนสูงประมาณเมตรเศษแผนผังของวัดเป็นรูปสี่เหลี่ยมผืนผ้าขนานไปกับกำแพงเพชร กำแพงวัดขาดเป็นตอน ๆ สิ่งก่อสร้างภายในใช้ศิลาแลงเป็นส่วนใหญ่ ตรงกลางของวัดมีพระเจดีย์กลมแบบลังกาองค์ใหญ่เป็นประธาน ฐานสี่เหลี่ยม ที่ฐานทำเป็นซุ้มคูหาโดยรอบมีสิงห์ยืนอยู่ในคูหาแต่ชำรุดหมด วัดพระแก้วนี้หลังจากขุดแต่งแล้วปรากฏว่า พบฐานเจดีย์แบบต่างๆ กัน รวม 35 ฐาน วิหารใหญ่และเล็ก 8 วิหาร ฐานโบสถ์ 3 แห่ง ซึ่งแสดงว่าเป็นวัดใหญ่ และสำคัญมากมาก่อน ปัจจุบันงานนบพระเล่นเพลง และงานวันสารทไทยกล้วยไข่เมืองกำแพงเพชร ก็จัดให้มีขึ้นในบริเวณวัดพระแก้วแห่งนี้

**พิกัดแผนที่**
หมวดหมู่:โบราณสถานในจังหวัดกำแพงเพชร
หมวดหมู่:อุทยานประวัติศาสตร์กำแพงเพชร
พระแก้ว (จังหวัดกำแพงเพชร)
หมวดหมู่:โบราณสถานในจังหวัดกำแพงเพชร

กำแพงเพชร
หมวดหมู่:ประวัติศาสตร์ของจังหวัดกำแพงเพชร
หมวดหมู่:สิ่งก่อสร้างในจังหวัดกำแพงเพชร
วัดพระสี่อิริยาบถ

300px
วัดพระสี่อิริยาบถ เป็นวัดตั้งอยู่ภายในอุทยานประวัติศาสตร์กำแพงเพชร อยู่ถัดจากวัดพระนอนไปทางทิศเหนือในแนวกำแพงวัด ติดต่อกันถึงวัดพระสี่อิริยาบถ หรือที่เรียกกันเป็นสามัญว่าวัดพระยืน วัดนี้มีบ่อน้ำและที่อาบน้ำอยู่หน้าวัดเช่นเดียวกับวัดพระนอน กำแพงวัด เป็นศิลาแลงปักตั้งล้อม 4 ด้าน มีทางเข้าปูด้วยศิลาแลง มีศาลาโถงปลูกคร่อมทางเดินเป็นศาลากว้าง 6 เมตร ยาว 11 เมตร เป็นเสา 4 แถว 5 ห้อง ต่อจากศาลาหน้าวัดมีประตูเข้าไปในบริเวณวัดแล้วถึงฐานศิลาแลงใหญ่ ยกฐานสูงประมาณ 2 เมตร มีเสาลูกกรงเป็นศิลาแลงเหลี่ยมและมีทับหลังลูกกรงเตี้ย ๆ สูงประมาณ 60 เซนติเมตร อยู่โดยรอบ ฐานนี้มีบันไดขึ้นด้านหน้า 2 บันได ด้านข้าง 2 บันไดและด้านหลังอีก 2 บันได บนฐานวิหารกว้าง 17 เมตร ยาว 29 เมตร ย่อมุขเด็จทั้งหน้าและหลัง เสาวิหารที่อยู่บนฐานเป็นเสา 4 แถว 5 ห้อง 2 แถว หน้าและหลัง 2 ห้อง รวม 7 ห้อง ที่ฐานชุกชี มีรอยตั้งพระพุทธรูปนั่งด้านหลังวิหารมีบันไดลงติดต่อกับมณฑปพระอิริยาบถ โดยรอบมณฑปกำแพงแก้วเตี้ย ๆ เหลือแต่ฐาน มีประตูเข้าด้านข้าง 2 ข้าง และด้านหลังมณฑปกว้าง 29 เมตร เป็นมณฑปสี่หน้า ด้านหน้ามีพระพุทธรูปปางลีลา ด้านข้างเหนือมีพระพุทธรูปนั่ง พระพุทธรูปปูนปั้นทั้ง 3 ด้าน ที่กล่าวมาแล้วชำรุดเหลือซากพอเป็นรอยให้ดูรู้ว่าเป็นพระพุทธรูปเท่านั้น แต่ก็เป็นหลักฐานที่แสดงให้รู้ว่า เป็นพระพุทธศิลปแบบสุโขทัยสกุลช่างกำแพงเพชร ซึ่งหาดูได้ยาก

**พิกัดแผนที่**
หมวดหมู่:โบราณสถานในจังหวัดกำแพงเพชร
หมวดหมู่:อุทยานประวัติศาสตร์กำแพงเพชร
หมวดหมู่:โบราณสถานในจังหวัดกำแพงเพชร
พระสี่อิริยาบถ
หมวดหมู่:โบราณสถานศิลปะคริสเตียนเริ่มแรกแห่งราเวนนา

หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
ศูนย์ประชุมอเนกประสงค์กาญจนาภิเษก มหาวิทยาลัยขอนแก่น

ศูนย์ประชุมอเนกประสงค์กาญจนาภิเษก  (Golden Jubilee Convention Hall) เป็นศูนย์การประชุมตั้งอยู่ในบริเวณมหาวิทยาลัยขอนแก่นติดกับบึงสีฐาน และเป็นศูนย์การประชุมที่ใหญ่เป็นอันดับ 2 ของประเทศรองจากศูนย์การประชุมแห่งชาติสิริกิติ์

**ประวัติ**
ศูนย์ประชุมอเนกประสงค์กาญจนาภิเษก จัดสร้างขึ้นโดยมหาวิทยาลัยขอนแก่น ในโอกาสที่พระบาทสมเด็จพระปรมินทรมหาภูมิพลอดุลยเดชทรงครองสิริราชสมบัติครบ 50 ปี โดยพระบาทสมเด็จพระเจ้าอยู่หัวเสด็จพระราชดำเนินไปทรงวางศิลาฤกษ์ เมื่อวันพฤหัสบดีที่ 15 ธันวาคม 2537 เพื่อเป็นศูนย์ประชุมระดับชาติแห่งใหม่ 
ลักษณะของตัวอารเป็นอาคารโอ่อ่าด้วยสถาปัตยกรรมทรงกูบเกวียนอีสาน ประยุกต์จากเอกลักษณ์ของรูปทรงแต่ดั้งเดิมอย่างงดงาม ตั้งตระหง่านอยู่ท่ามกลางธรรมชาติริมบึงสีฐานและป่าพยอม ที่ได้รับการปรับแต่งให้มีภูมิทัศน์งดงามโดดเด่นเป็นสง่า ขณะเดียวกันก็เป็นทำเลที่สะดวกพร้อมสรรพ ริมถนนมะลิวัลย์ ทางเข้ามหาวิทยาลัยขอนแก่น ใกล้ใจกลางเมืองขอนแก่นเพียง 1.5 กิโลเมตร และจากสนามบินจังหวัดขอนแก่นเพียง 4 กิโลเมตร รายล้อมด้วยสถานที่สำคัญต่างๆตลอดจนโรงแรมทันสมัยและห้างสรรพสินค้ามากมาย สามารถรองรับการจัดงานประชุมได้ถึง 8,000 ที่นั่ง พร้อมอัฒจันทร์ในบริเวณชั้นลอยอีก 1,000 ที่นั่ง พื้นที่ 3,000 ตารางเมตร ยังปรับเปลี่ยนเป็นลานกว้าง สำหรับการจัดแสดงคอนเสิร์ตที่จุคนได้กว่า 10,000 คน พร้อมสรรพทั้งระบบแสง สี เสียงและโสตทัศนูปกรณ์ทันสมัยสำหรับงานระดับชาติ ระบบทำความเย็นและระบบไฟสำรอง พร้อมระบบรักษาความปลอดภัยที่ทันสมัย ลานจอดรถกว้างขวาง จุได้กว่า 3,000 คัน และรถโดยสารกว่า 50 คัน และในทุกๆปียังใช้เป็นสถานที่จัดงานพีธีพระราชทานปริญญาบัตรของมหาวิทยาลัยขอนแก่นอีกด้วย

**การเดินทาง**
จากตัวจังหวัดขอนแก่นใช้ทางหลวงหมายเลข 12 ขับตรงไปแล้วเลี้ยวเข้ามหาวิทยาลัยขอนแก่นฝั่งประตูสีฐานจะพบศูนย์ประชุมอเนกประสงค์กาญจนาภิเษก 

**แหล่งข้อมูลอื่น**

**อ้างอิง**
http://mcot-web.mcot.net/9ent/viewandroid.php?id=5559582dbe047001628b466ffix-attempted=yes 
http://www.manager.co.th/Home/ViewNews.aspx?NewsID=9580000056308 date=2015-07-24 
ศูนย์ประชุมอเนกประสงค์กาญจนาภิเษก มหาวิทยาลัยขอนแก่น
หมวดหมู่:มหาวิทยาลัยขอนแก่น
หมวดหมู่:สิ่งก่อสร้างในอำเภอเมืองขอนแก่น
พลัฏฐ์พล มิ่งพรพิชิต

พลัฏฐ์พล มิ่งพรพิชิต ผู้กำกับภาพยนตร์ชาวไทย, นักเขียนบท, ผู้กำกับซีรีส์, ผู้อำนวยการสร้าง ชื่อเล่น บูม เกิดเมื่อวันจันทร์ ที่ 22 พฤษภาคม 2532 
พ.ศ. 2555 ผู้อำนวยการผลิต, ผู้กำกับภาพยนตร์ และผู้เขียนบทภาพยนตร์ ประโยคสัญญารัก
พ.ศ. 2557 ผู้จัดการฝ่ายกลยุทธ์สถานี ที่ เวิร์คพอยท์ทีวี
พ.ศ. 2559 ผู้อำนวยการผลิต, ผู้กำกับภาพยนตร์ และผู้เขียนบทภาพยนตร์ FATHERS ได้ออกฉายทั่วโลกกว่า 20 ประเทศ จนถึง พ.ศ. 2561 เช่น- Hong Kong Lesbian and Gay Film Festival 2016, Hong Kong- Transition International Queer Minority Film Festival, Vienna, Austria- CinemAsia Film Festival 10th Edition, Amsterdam, Netherlands- Roze Filmdagen (the 20th Amsterdam LGBTQ Film Festival), Amsterdam, Netherlands- OUTFEST, Los Angeles, U.S.A.- Indignation, Singapore- Rainbow Reel, Tokyo, Japan- Vancouver Queer Film Festival, Vancouver, Canada- TWIST Seattle Queer Film Festival, Seattle, U.S.A.- Hamburg Queer Festival, Hamburg, Germany- QCinema, Philippines- TIQFF, Taiwan- Seoul Pride Film Festival, Seoul, South Korea- etc.
พ.ศ. 2559 ผู้กำกับซีรีส์ 7 วันจองเวร 2 และ เลิฟซองเลิกซีรีส์ ตอน เรือเล็กควรออกจากฝั่ง
พ.ศ. 2560 ผู้อำนวยการ ฝ่ายสื่อสารการตลาด บริษัท จีเอ็มเอ็ม แกรมมี่ จำกัด (มหาชน)
พ.ศ. 2565 ผู้อำนวยการอาวุโส ฝ่ายสื่อสารการตลาด บริษัท จีเอ็มเอ็ม แกรมมี่ จำกัด (มหาชน)
พ.ศ. 2567 ผู้ช่วยกรรมการผู้อำนวยการ - สื่อสารการตลาดทางดิจิทัล บริษัท จีเอ็มเอ็ม มิวสิค จำกัด (มหาชน)

**การศึกษา**
 ประถมศึกษา-มัธยมศึกษา โรงเรียนอัสสัมชัญธนบุรี- ปริญญาตรี คณะนิเทศศาสตร์ สาขาภาพยนตร์ มหาวิทยาลัยกรุงเทพ

**ผลงาน**

**รางวัล**
 เข้าชิงรางวัลชมรมวิจารณ์บันเทิง 2556 สาขานักทำหนังหน้าใหม่ยอดเยี่ยม จากภาพยนตร์ ประโยคสัญญารัก - รางวัล The BK Film Awards 2017 สาขา Best Film จากภาพยนตร์ FATHERS

**อ้างอิง**
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนอัสสัมชัญธนบุรี
แอโฟร-เอเชียนเกมส์

กีฬาแอโฟร-เอเชียนเกมส์ (Afro-Asian Games; ชื่อย่อ: Afro-Asiad) เป็นการแข่งขันกีฬาหลากชนิด ระหว่างประเทศในทวีปเอเชียและทวีปแอฟริกา ซึ่งมีการจัดขึ้นในทุกสี่ปี เริ่มกำหนดการแข่งขันโดย สหพันธ์แอโฟร-เอเชียนเกมส์ (The Afro-Asian Games Federation; AAGF)

**รายชื่อการแข่งขัน**
หมวดหมู่:การแข่งขันกีฬาระหว่างประเทศ
มิสเตอร์แนทูรอล (เพลง)

"Mr. Natural" เป็นเพลงของวงบีจีส์ซึ่งเขียนโดย Barry และ Robin Gibb ในเดือนมีนาคม 1974  เผยแพร่แบบเพลงเดี่ยวแผ่นแรกของวงซึ่งตามมาด้วย อัลบั้มซึ่งมีชื่อเหมือนกัน ในปี 1974 หลังมีเพลงโฟล์กร็อก "It Doesn't Matter Much to Me"  อำนวยการผลิตโดย Arif Mardin.

**เบื้องหลัง**
หลังจากที่วงบันทึกเสียงเพลง "It Doesn't Matter Much to Me" และ "Voices" เมื่อ 4 มกราคมที่ IBC Studios กรุงลอนดอนแล้ว วงบันทึกเสียงเพลงอีกสองเพลงซึ่งรวมถึงเพลงนี้และ "Had a Lot of Love Last Night" ในวันที่ 8 มกราคมที่ Command Studios ที่กรุงลอนดอนเช่นกัน เพลงนี้ถูกเลือกเป็นเพลงเดี่ยวเพลงแรกที่เผยแพร่สู่สาธารณะ ซึ่งกลายเป็นเพลงแรกในอัลบั้มในภายหลังอีกด้วย

**การเผยแพร่**
อัลบั้มนี้เผยแพร่สู่สาธารณะในช่วงที่วงบีจีส์เพิ่งทำอัลบั้มA Kick In The Head Is Worth Eight In The Pants ซึ่งถูกปฏิเสธการเผยแพร่จาก Robert Stigwood ผู้จัดการของพวกเขา 
"Mr. Natural" อยู่ในอันดับรั้งท้ายของ Billboard Hot 100 ในลำดับที่ 93 และ 11 ในประเทศออสเตรเลีย
ภาพยนตร์เพลงส่งเสริมอัลบั้มนี้บันทึกในรูปแบบขาว-ดำ และออกอากาศในโทรทัศน์ 1962 สถานี เป็นบันทึกคอนเสิร์ต Mr. Natural ทัวร์ในวันที่ 25 กุมภาพันธ์ 1974 ที่ The Mike Douglas Show เมลเบิร์น ประเทศออสเตรเลีย ซึ่งยังคงอยู่จนถึงปัจจุบัน โดยมีสมาชิกอย่าง Alan Kendall, Dennis Bryon และ Geoff Westley เล่นเบื้องหลัง

**ศิลปิน**
Robin Gibb — นักร้องนำ (ท่อนแรกและคอรัส)
*Barry Gibb — นักร้องนำ (ท่อนถัดมา), กีตาร์อคูสติก
*Maurice Gibb — กีตาร์เบส
*Alan Kendall — กีตาร์ไฟฟ้า
*Dennis Bryon — กลองดรัม
*Geoff Westley — เปียโนและคีย์บอร์ด

**อ้างอิง**
หมวดหมู่:ซิงเกิลในปี พ.ศ. 2517
หมวดหมู่::1974 singles
หมวดหมู่::1974 songs
หมวดหมู่::Bee Gees songs
หมวดหมู่::Songs written by Barry Gibb
หมวดหมู่::Songs written by Maurice Gibb
หมวดหมู่::Songs written by Robin Gibb
หมวดหมู่::Song recordings produced by Arif Mardin
หมวดหมู่::RSO Records singles
คหบดี กัลย์จาฤก

คหบดี กัลย์จาฤก (ชื่อเล่น: ยังเติร์ก) เกิดเมื่อวันที่ 12 กันยายน 2531 เป็นหนึ่งในทายาทค่ายละคร กันตนา และ ทายาทตระกูล กัลย์จาฤก บุตรชายของนิรัตติศัย กัลย์จาฤก และ รสริน จันทรา ปัจจุบันเป็นนักแสดงและโปรดิวเซอร์ ผู้ผลิตซีรีส์ พร้อมทั้งควบคุมการผลิตผลงานต่าง ๆ สู่จอโทรทัศน์และสตรีมมิ่งแพลตฟอร์ม ปัจจุบันเป็นกรรมการผู้จัดการ บริษัท เอ็มโฟลว์เอ็นเตอร์เทนเม้นท์ จำกัด

**การศึกษา**
 มัธยมศึกษา โรงเรียนนานาชาติเซนต์จอห์น- ปริญญาตรี คณะนิเทศศาสตร์สาขาภาพยนตร์และวีดิทัศน์ มหาวิทยาลัยรังสิต - ปริญญาโท คณะวารสารศาสตร์และสื่อสารมวลชน มหาวิทยาลัยธรรมศาสตร์

**ผลงานการแสดง**
 The Gang พลพรรครักแผ่นดิน รับบท โกสินทร์ (โก้) (ช่อง 5)- ภารกิจพิชิตดอกฟ้า รับบท สิบทิศ ช่อง 7HD- เพื่อนซ่าเทวดาจิ๋ว รับบท มนู ช่อง 7HD- พายุเทวดา รับบท คำรณ ช่อง 7HD- สิงห์รถบรรทุก รับบท สีทอง ช่อง 7HD และทำหน้าที่ควบคุมการผลิต- หักลิ้นช้าง รับบท ธานี ช่อง 7HD และทำหน้าที่ควบคุมการผลิต- รอยอาฆาต รับบท ช่อง 7HD- ทางเสือผ่าน รับบท ใบ (รับเชิญ) ช่อง 7HD

**ผลงานผู้จัดละคร**
 ผลงานละครโทรทัศน์ทั้งหมดในฐานะผู้จัดละครบริษัท ดราเมจิก จำกัด ในเครือบริษัท ป๊าสั่งย่าสอน จำกัด

**รางวัล**
# ดาวเมขลา ปี 2557 (นักแสดงดาวรุ่งหน้าใหม่ดีเด่น)
# ทูตวิสาขบูชานานาชาติ ปี 2557

**ผู้​จัด​ชีรี​ส์ M​Flow​ Entertainment​**
 เพลงที่รัก Coffee Melody (2565) ช่อง 3 เอชดี- อัยย์​หลง​ไน​๋​ (2565) ช่อง 3 เอชดี- ติณณ์เต็มใจ (2566) ช่อง 3 เอชดี​- ไทม์ผ่านเวลา Time The Series (2567) ช่อง 3 เอชดี

** แหล่งข้อมูลอื่น**
  งานประกาศรางวัล ดาวเมขลา ครั้งที่ 2 ปี 2557-  ผลรางวัล “ดาวเมขลา” จักจั่น ศิลปินเจ้าบทบาทดีเด่นยอดเยี่ยม พี่เบิร์ด ได้ศิลปินทรงคุณค่าfix-attempted=yes -  รายการเม้าท์นอกจอ ออกอากาศเมื่อวันพฤหัสบดีที่ 20 มิถุนายน 2556 date=2014-02-28 -  3 ประสานกัลย์จาฤก 'ต๊ะ' คุม 'เตอร์' กำกับ 'เติร์ก'fix-attempted=yes -  เปิดบ้านทายาท “กัลย์จาฤก” “ยังเติร์ก-จูปีเตอร์” ลูกชายสุดเลิฟของ “ต๊ะ นิรัตติศัย”fix-attempted=yes 
หมวดหมู่:นักแสดงชายชาวไทย
วิกิพีเดีย:โครงการวิกิประเทศรัสเซีย/กล่อง/สมาชิก

# KuroiSchwert
# B20180
# Timekeepertmk
# BlueStack
# Tvcccp
# Mr.Big Bean
# SET Weerada
# Mr.BuriramCN
# Thai.60
# บุญพฤทธิ์ ทวนทัย
# Noobythailand
# RedWoolTH
วิกิพีเดีย:โครงการวิกิการเมือง

โครงการวิกิการเมือง เป็นส่วนหนึ่งของโครงการวิกิพีเดีย โดยมีจุดประสงค์ในการรวบรวม พัฒนาและปรับปรุงเนื้อหาสาระที่ครอบคลุมเกี่ยวกับการเมืองให้ดีขึ้น ทั้งนี้ทุกคนสามารถมีส่วนร่วมและเป็นส่วนหนึ่งของโครงการนี้ได้ ด้วยการแก้ไข เพิ่มเติมเนื้อหาสาระข้อมูลที่เป็นประโยชน์ได้ในทุกบทความ

**แม่แบบ**
บทความการเมือง (หน้าพูดคุย)
*User Wikiproject Politics (หน้าผู้ใช้)
*โครงการเมือง (สำหรับบทความที่ยังไม่สมบูรณ์)

**การจัดระดับบทความ**
หมวดหมู่:โครงการวิกิ
หมวดหมู่:โครงการวิกิการเมือง
วิกิพีเดีย:โครงการวิกิการเมือง/กล่อง/สมาชิก

# KuroiSchwert
# B20180
# BlueStack
# บุญพฤทธิ์ ทวนทัย
# Thai.60
#God of japan
#ประธานมนตรี
#JMKTIN
# Nitisart Jungtrakungrat
# Tine chicl
# Thas Tayapongsak
# NELLA32
# Siriraj Suwannason
เดอะวอล์กกิงเดด (วิดีโอเกม)

เดอะวอล์กกิงเดด (The Walking Dead) (รู้จักในชื่อเดอะวอล์กกิงเดด: เดอะเกม และเดอะวอล์กกิงเดด: ซีซันหนึ่ง) เป็นวิดีโอเกมกราฟิกแนวผจญภัยดรามาแบบปฏิสัมพันธ์แบ่งเป็นตอน สร้างจากหนังสือการ์ตูนชุด เดอะวอล์กกิงเดด ของโรเบิร์ต เคิร์กแมน เกมพัฒนาโดยเทลล์เทลเกมส์ ตัวเกมคาดว่าจะออกจำหน่ายปลายปี ค.ศ. 2011 แต่ถูกเลื่อนไปเป็นต้นปี ค.ศ. 2012 เพื่อต่อเวลาพัฒนาเกม ตัวเกมประกอบด้วย 5 ตอนย่อย ออกจำหน่ายระหว่างเดือนเมษายน ถึงพฤศจิกายน ค.ศ. 2012 เทลล์เทลยังได้ออกเวอร์ชันครบห้าตอนด้วย ขณะนี้เกมลงบนเครื่องเล่นเอกซ์บอกซ์ 360 เพลย์สเตชัน 3 ไมโครซอฟท์ วินโดวส์ ไอโอเอส โอเอสเท็น เพลย์สเตชันวิต้า คินเดิลไฟร์ เอชดีเอ็กซ์ และแอนดรอยด์ สำหรับเวอร์ชันอูเยอ (Ouya) มีแผนว่าจะออกจำหน่ายต้นปี ค.ศ. 2014 และเวอร์ชันเพลย์สเตชัน 4 และเอกซ์บอกซ์วัน จะออกมาทีหลัง
เนื้อเรื่องเกมจะเกิดขึ้นในโลกสมมุติโลกเดียวกันกับในหนังสือการ์ตูน โดยเหตุการณ์เกิดขึ้นไม่นานหลังจากเริ่มมีซอมบีระบาดในรัฐจอร์เจีย อย่างไรก็ตาม ตัวละครส่วนใหญ่จะเป็นแบบฉบับของตัวเกม คือจะมุ่งเน้นที่ศาสตราจารย์มหาวิทยาลัยและฆาตกร ลี เอฟเร็ตต์ ที่ได้ช่วยชีวิตและคอยดูแลเด็กหญิงชื่อเคลเมนไทน์ เคิร์กแมนคอยดูแลเนื้อเรื่องของเกมเพื่อให้สอดคล้องกับเนื้อเรื่องในหนังสือการ์ตูน แต่อนุญาตให้เทลล์เทลจัดการกับรายละเอียดปลีกย่อยของเกมเอง มีตัวละครจากหนังสือการ์ตูนปรากฏในเกมได้แก่ เฮอร์เชล กรีน, ชอน กรีน และเกล็น รี
เดอะวอล์กกิงเดดไม่ใช่เกมแนวแก้ปริศนาอย่างเกมภาพกราฟิกเกมอื่น แต่เน้นที่เนื้อเรื่องและชะตากรรมของตัวละคร เนื้อเรื่องจะเปลี่ยนไปขึ้นกับตัวเลือกที่ผู้เล่นเลือกและตอบสนองเหตุการณ์สำคัญที่ต้องใช้ความเร็ว (quick time event) ซึ่งอาจทำให้ตัวละครถูกฆ่า หรือทำให้ทัศนคติของตัวละครอื่นให้มีต่อลีเปลี่ยนไป ตัวเลือกที่ผู้เล่นเลือกจะส่งผลไปยังตอนต่อไปด้วย และยังมีการเก็บสถิติโดยเทลล์เทลเพื่อเป็นแนวทางให้ทีมงานเขียนเรื่องในตอนต่อ ๆ ไป
เดอะวอล์กกิงเดดได้รับคำชื่นชมอย่างล้มหลาม โดยชื่นชมโทนที่เร้าอารมณ์รุนแรงและความสัมพันธ์ระหว่างลีกับเคลเมนไทน์ เกมชนะรางวัล "เกมแห่งปี" มากกว่า 90 รางวัล เช่นรางวัลจากยูเอสเอทูเดย์ เกมส์เรดาร์ อี! ออนไลน์ และสไปก์วิดีโอเกมอวอร์ด มีผู้ซื้อเกมมากกว่า 1 ล้านคนซื้อเกมอย่างน้อย 1 ตอน ด้วยยอดขายมากกว่า 8.5 ล้านหน่วยภายในปลายปี ค.ศ. 2012 ความสำเร็จได้ทำให้เกมประเภทผจญภัยกลับมามีชีวิตชีวาอีกครั้ง ในเดือนกรกฎาคม ค.ศ. 2013 เทลล์เทลปล่อยตอนเสริมชื่อว่า 400 เดยส์ ให้ดาวน์โหลด เพื่อยืดเนื้อเรื่องของซีซันหนึ่งและปูทางไปสู่ซีซันที่สอง

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน วิตา
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:เกมคอนโซลแนวผจญภัย
หมวดหมู่:เกมเกี่ยวกับซอมบี
หมวดหมู่:เกมที่แบ่งเป็นตอน
หมวดหมู่:เดอะวอล์กกิงเดด
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับอูยา
วิกิพีเดีย:โครงการวิกิสหรัฐ

90px
โครงการวิกิสหรัฐ เป็นส่วนหนึ่งของโครงการวิกิพีเดีย โดยมีจุดประสงค์ในการรวบรวม พัฒนาและปรับปรุงเนื้อหาสาระที่ครอบคลุมเกี่ยวกับสหรัฐให้ดีขึ้น ทั้งในด้านภาษา ประวัติศาสตร์ การเมืองการปกครอง ศิลปวัฒนธรรม ศาสนาและอื่นๆ อีกมากมาย ทั้งนี้ทุกคนสามารถมีส่วนร่วมและเป็นส่วนหนึ่งของโครงการนี้ได้ ด้วยการแก้ไข เพิ่มเติมเนื้อหาสาระข้อมูลที่เป็นประโยชน์ได้ในทุกบทความ

**คำเชิญ**
แม่แบบ → เชิญชวนโครงการวิกิสหรัฐ

**แม่แบบ**
บทความสหรัฐ (หน้าพูดคุย)
*User Wikiproject USA (หน้าผู้ใช้)
*โครงสหรัฐ (สำหรับบทความที่ยังไม่สมบูรณ์)
ส
วิกิพีเดีย:โครงการวิกิสหรัฐ/กล่อง/สมาชิก

# KuroiSchwert
# B20180
# DanMTaylor
# Lephill
# Wutzwz
# Tvcccp
# ร้อยตรี โชคดี
# Mr.Big Bean
# บุญพฤทธิ์ ทวนทัย
# Thai.60
# Teng18009912
# JMKTIN
# Formcruz
# Mr.GentleCN
# Noobythailand
วิกิพีเดีย:โครงการวิกิแบดมินตัน

ยินดีต้อนรับสู่โครงการวิกิแบดมินตัน ที่ซึ่งชาววิกิพีเดียบางรายได้จัดโครงการเพื่อพัฒนาและจัดระเบียบข้อมูลให้ดีขึ้นในบทความที่เกี่ยวข้องกับกีฬาแบดมินตัน

**ส่วนแนะนำ**

**ขอบเขต**
ขอบเขตของโครงการคือทุกอย่างที่เกี่ยวกับแบดมินตัน โดยเฉพาะอย่างยิ่งนักแบดมินตันและการแข่งขัน โครงการนี้ยังสามารถเปิดช่องทางให้พื้นที่ส่วนกลางสำหรับการอภิปรายและความเป็นไปได้ในการสร้างสถานีย่อยหากมีความจำเป็น

**เป้าหมาย**
#เขียนเกี่ยวกับนักแบดมินตันที่มีชื่อเสียงและการแข่งขันทั่วโลก
#เพื่อรวบรวมข้อมูลที่สมบูรณ์และถูกต้อง สำหรับบทความทั้งหมดที่เกี่ยวข้องกับกีฬาแบดมินตัน
#แบ่งเรื่องของแบดมินตันในหัวข้อย่อยที่เหมาะสม เพื่อให้เกิดความง่ายต่อการค้นหา
#เพื่อให้ได้มาตรฐานในทุกบทความที่เกี่ยวข้องกับกีฬาแบดมินตัน
#เพื่อให้มีคู่มือการเขียน
#ปรับปรุงบทความที่ยังไม่สมบูรณ์ทั้งหมดให้เป็นบทความที่มีมาตรฐาน

**สมาชิก**
กรุณาอย่าลังเลที่จะเพิ่มชื่อของคุณที่นี่

**สมาชิก**
# B20180
# Thai.60

**สิ่งที่ทำได้**

**รายการที่ต้องทำสำหรับโครงการวิกิแบดมินตัน**
 ปรับปรุง- สร้าง- กมลา ทองกร- อัปเดต- โครง- :หมวดหมู่:บทความเกี่ยวกับ นักแบดมินตัน ที่ยังไม่สมบูรณ์

**หมวดหมู่**
ดู :หมวดหมู่:แบดมินตัน สำหรับรายการของหมวดหมู่ย่อย

**แม่แบบ**

**แบนเนอร์หน้าอภิปราย**

**กล่องผู้ใช้**
สำหรับผู้เข้าร่วมทุกคนที่จะใช้ เราได้สร้างกล่องผู้ใช้ ทั้งเพื่อประกาศถึงความสนใจต่อโครงการ และเพื่อเพิ่มการแสดงผลของโครงการสำหรับชุมชน- โดยการใส่โค้ด User WikiBadminton ที่หน้าผู้ใช้ ซึ่งจะแสดงผลเป็น:nocat=true

**เพิ่มเติม**
แม่แบบอื่น ๆ ทั้งหมดสามารถพบได้ใน:หมวดหมู่:แม่แบบแบดมินตัน และกรุณาอย่าลังเลที่จะหารือเกี่ยวกับการทำงานร่วมกันของโครงการหากคุณมีคำถาม/ปัญหาเกี่ยวกับการใช้
สำหรับการนำเสนอเกี่ยวกับแบดมินตัน คุณสามารถใช้แม่แบบตารางที่เหมาะสม ดังต่อไปนี้:- 32TeamBracket-Tennis3 – กรุณาใช้   สำหรับคะแนนที่ว่างเปล่า- 16TeamBracket-Compact-Tennis3- 8TeamBracket-Tennis3- 4TeamBracket-Tennis3

**แหล่งข้อมูลที่เป็นประโยชน์**
  Badminton World Federation old website-  Badminton World Federation-  World Badminton-  Badzine.net

**แหล่งข้อมูลอื่น**
 Wikiproject Watchlist – WikiProject Badminton
แบดมินตัน
นกมานูโคด

นกมานูโคด (Manucode) เป็นนกสกุลหนึ่ง จัดอยู่ในสกุล Manucodia (/มา-นู-โค-เดีย/) ในวงศ์นกปักษาสวรรค์ (Paradisaeidae)
นกมานูโคด มีความแตกต่างจากนกปักษาสวรรค์สกุลหรือชนิดอื่นอย่างเห็นได้ชัด เนื่องจากไม่มีสีหรือขนที่สวยงาม แต่กลับมีลักษณะคล้ายกับอีกา หรือนกในวงศ์กา (Corvidae) ซึ่งเชื่อว่าเป็นบรรพบุรุษของนกปักษาสวรรค์ในปัจจุบัน 
นกมานูโคด มีเสียงร้องที่โดดเด่น และในอดีตเชื่อว่าเป็นนกที่จับคู่เพียงคู่เดียว ตัวผู้ไม่ต้องมีสีขนฉูดฉาดเพื่อดึงดูดตัวเมีย แต่ใช้เสียงเป็นตัวดึงดูด จากนั้นจึงเปลี่ยนกลายมาเป็นจับคู่ตัวเมียหลายตัว และการคัดเลือกทางเพศก็เปลี่ยนไป
คำว่า "มานูโคด" หรือ Manucodia  มาจากภาษาชวาคำว่า "manuk dewata"; "manuk" หมายถึง "นก" และ "dewata" หมายถึง "เทพเจ้า" 

**การจำแนก**
Manucodia ater (นกมานูโคดกลอสซี่-แมนเทิล)
*Manucodia jobiensis (นกมานูโคดโจบี)
*Manucodia chalybatus (นกมานูโคดคอย่น)
*Manucodia comrii (นกมานูโคดหงอนโค้ง)
*Manucodia keraudrenii (นกมานูโคดทรัมเป็ต)

**อ้างอิง**

**แหล่งข้อมูลอื่น==